| Cobra de ferradura |
| --- |
| Exemplar de *Hemorrhois hippocrepis* en Madrigal de la Vera, España. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Orde: | Squamata |
| Suborde: | Serpentes |
| Infraorde: | Alethinophidia |
| Familia: | Colubridae |
| Subfamilia: | Colubrinae |
| Xénero: | *Hemorrhois* |
| Especie: | ***H. hippocrepis*** |

 |
| Nome binomial |
| '**Hemorrhois hippocrepis'**(Linneo, 1758) |
|  |
| Sinonimia |
| *Coluber hippocrepis* (Linneo, 1758) |

Debuxo de *H. hippocrepis*.
A **cobra de ferradura** (*Hemorrhois hippocrepis*, antes *Coluber hippocrepis*) é unha especie de cobra da familia Colubridae.

Descrición
----------

Estas serpes teñen formas estilizadas, a cabeza bicuda, bastante diferenciada do tronco e un rabo longo e delgado. Trátase dunha serpe moi veloz e áxil, que pode subir con gran facilidade aos arbustos, árbores e rochas na procura de presas ou niños de aves. Esta cobra pode medir como media un metro, pero pode chegar a 156 cm en casos extremos. Ten unha cor amarela de fondo pouco evidente, xa que tanto a cabeza como o dorso posúen manchas negras que, en conxunto, lle dan ao réptil un ton escuro case negro. O ventre é amarelo, laranxa ou vermello. Pupila redonda. Na parte posterior da cabeza, unha destas manchas ten, con frecuencia, a forma dunha ferradura (forma de U ou V invertidos) que rodea a caluga. A esta característica debe o seu nome en moitos idiomas.

Distribución
------------

Vive na península Ibérica, menos nas zonas máis ao norte e no noroeste de África. En Galicia é rara (ver Lista de réptiles de Galicia). Na península Ibérica distribúese esencialmente na metade meridional, sen superar normalmente o norte do Sistema Central; polo oeste téñense detectado en partes do Macizo Galaico e pola zona leste chega ata Cataluña. Máis ao sur vive no noroeste de África de Marrocos a Libia e pode baixar polo sur na estepa subdesértica subsahariana. Tamén hai poboacións nas illas de Sardeña e Pantelleria.

Hábitat
-------

Habita nos bosques secos ou en zonas pedregosas cubertas de mato. A súa principal ameaza é a perda do seu hábitat, pero a IUCN dálle o status de "pouco preocupante".

Alimentación
------------

Esta serpe é activa polo día, e a súa alimentación é moi variada. Adoitan comer lagartas, outras serpes (incluso da súa mesma especie), pequenos mamíferos como ratos ou musarañas e aves. Esta cobra é belicosa e moi agresiva. Poden responder a calquera ataque, mesmo se a especie que a ataca é o dobre de grande. Ademais, se algunha outra especie trata de cazala, revólvese e utiliza a cola como látego ou morde.

Notas
-----

1. ↑  Digalego Arquivado 20 de decembro de 2016 en Wayback Machine..
2. ↑  Luís Daviña Facal (2000): Diccionario das ciencias da natureza e da saúde. Tomo 2. C. A Coruña, Deputación da Coruña, páx. 997. ISBN 84-95335-46-8
3. ↑  Arnold, E. N. Burton, J. A. Guía de campo de los reptiles y anfibios de España y de Europa. Editorial Omega, Barcelona 1987. Páxina 191. ISBN 84-282-0488-8.
4. ↑  Miras, J.A.M. Cheylan, M. Nouira, M.S. Joger, U. Sá-Sousa, P. &Pérez-Mellado, V. 2005. Hemorrhois hippocrepis. 2006 IUCN Red List of Threatened Species. Downloaded on 28 July 2007.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Cobra de ferradura*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Cobra de ferradura Modificar a ligazón no Wikidata*** |

|  |  |
| --- | --- |
| Identificadores taxonómicos | 
* EUNIS: 316295
* GBIF: 2459023
* iNaturalist: 73821
* IRMNG: 10360758
* ITIS: 1081681
* IUCN: 61509
* NCBI: 166086
* uBio: 8045810

 |

|  |  |
| --- | --- |
| Identificadores | 
* UMLS: C1078954

 |